Grafìa piemontèisa moderna

Ël piemontèis a l'è stàit ëscrivù an vàire manere. Fin-a al 1930 ël problema dla manera dë scrive ël piemontèis a l'era soens arzolvù 'd fasson diferenta dai vàire scritor. Ant ël cors dël sècol ch'a fa XIX as peulo trovè tre scriture diferente: 
 cola dovrà dal Sivaliè 'd Sant Albin ant ij sò dissionari, 
 cola dovrà da Costantin Nigra an soa cheujta ëd canson popolar piemontèise, 
 cola dovrà da dj'àutr ëscritor. 

Da coj agn as fa stra e a l'é acetà e adotà da la pì part ëd la comunità literaria la grafìa piemontèisa moderna (o grafìa dij Brandé), soagnà da Pinin Pacòt e Andrea Viglongo.
La dàita d'achit ëd costa adossion general as peul fissesse ant ël 1930, cand Pacòt a premëtt në studi dla grafìa piemontèisa a l'edission completa dj'euvre d'Edoardo Ignazio Calvo.

Costa grafìa-sì, ch'a sërca ëd rëspeté j'etimologìe e le tradission gràfiche dël passà (e për sòn a l'é ëdcò ciamà grafìa stòrica), con chèiche cite modìfiche e precisassion rivà con ël passé dj'agn, a l'é cola che da antlora a l'é dovrà da scasi tuta la produssion literaria piemontèisa (lìber, giornaj e via fòrt) e a l'é mostrà ant ij cors ëd piemontèis ant le scòle.

Schema comparativ
Ambelessì-sota a-i é në specc ch'a smon le diferense anfra scriture stòriche dël piemontèis. Anfra paréntesi ij son ch'as deuvro, ma che ant la codìfica dla colòna a l'han gnun-a rapresentassion daspërlor.

Alfabet Fonétich Antërnassional (IPA)an italian (s'a-i son)an fransèis (s'a-i son)Sivaliè 'd Sant AlbinCostantin Nigradl'800, chèich vira anco' dovràdij prim dël 1900dì d'ancheujooôoooòuouououôan gir quaich vira as treuva coma öo-uuüuuu-euēūöeueueu-(e)eëëëë(n)(n)nnhññn-

Nòte

Categorìa:Gramàtica piemontèisa